b'\n_START_ARTICLE_\nWendy McElroy\n_START_SECTION_\nDones i pornografia\n_START_PARAGRAPH_\nEs diu d\'ella mateixa \xc2\xabsexepositiva\xc2\xbb: defensa la disponibilitat de la pornografia, afirma que \xc3\xa9s un reconeixement social de la sexualitat femenina, i condemna les campanyes feministes antipornografia. Tamb\xc3\xa9 ha criticat les lleis contra l\'assetjament sexual que criminalitzen l\'atracci\xc3\xb3 sexual en dependre de la sensibilitat de qui se sent assetjat sense un criteri s\xc3\xb2lid._NEWLINE_El seu treball te\xc3\xb2ric s\'est\xc3\xa9n a la cr\xc3\xadtica general del feminisme de perspectiva de g\xc3\xa8nere i la discriminaci\xc3\xb3 positiva, i indica que la seua aplicaci\xc3\xb3 perjudica la llibertat de triar de les dones.\n_START_SECTION_\nEscepticisme sobre la \xc2\xabcultura de la violaci\xc3\xb3\xc2\xbb\n_START_PARAGRAPH_\nMcElroy creu que les dades sobre delictes de violaci\xc3\xb3 s\xc3\xb3n extremament inexactes i que la \xc2\xabcultura de la violaci\xc3\xb3\xc2\xbb \xc3\xa9s una fal\xc2\xb7l\xc3\xa0cia creada per feministes "pol\xc3\xadticament correctes". \xc3\x89s autora de Rap Culture Hysteria, en qu\xc3\xa8 afirma que la cultura de la violaci\xc3\xb3 \xc3\xa9s un resultat de la hist\xc3\xa8ria popular en desavantatge dels homes, i en concret dels homes blancs._NEWLINE_Ha criticat les pol\xc3\xadtiques d\'assetjament sexual i, en particular, les pol\xc3\xadtiques de toler\xc3\xa0ncia zero en l\'escola prim\xc3\xa0ria, que considera "massa \xc3\xa0mplies i imprecises" i basades en informes parcials (desfavorables per als menors homes).\n_START_SECTION_\nDrets dels homes\n_START_PARAGRAPH_\nEn concordan\xc3\xa7a amb l\'anterior, McElroy sost\xc3\xa9 una defensa \xe2\x80\x94que ella anomena feminista\xe2\x80\x94 dels drets masculins. Addueix que dins del moviment de dones sorgiren dues tend\xc3\xa8ncies, una de llibert\xc3\xa0ria i l\'altra d\'ideol\xc3\xb2gica o "de g\xc3\xa8nere". Assenyala que aquesta darrera ha predominat en les organitzacions m\xc3\xa9s importants del feminisme davant les dificultats i fracassos del feminisme tradicional per aconseguir la igualtat de dones i homes, portant un discurs de tall venjatiu i mis\xc3\xa0ndric, i ha aconseguint que les lleis de fam\xc3\xadlia i laborals que afavoreixen la dona, alhora, impliquen un tracte injust per als homes.\n_START_SECTION_\nCapitalisme i govern\n_START_PARAGRAPH_\nEn explicar la seua posici\xc3\xb3 \xc2\xabvoluntarista\xc2\xbb pel que fa al capitalisme, diu que "t\xc3\xa9 una marcada prefer\xc3\xa8ncia personal pel capitalisme de lliure mercat com el sistema econ\xc3\xb2mic m\xc3\xa9s productiu, just i sensible sobre la fa\xc3\xa7 de la Terra", per\xc3\xb2 reconeix que el lliure mercat permet altres tipus de sistemes. El que ella vol per a la societat "no \xc3\xa9s necess\xc3\xa0riament un r\xc3\xa8gim capitalista, sin\xc3\xb3 un sistema de lliure mercat en qu\xc3\xa8 tothom puga prendre les decisions pac\xc3\xadfiques que desitgen amb el seu propi cos i m\xc3\xa0 d\'obra." Per tant,  no es diu a si mateixa capitalista, sin\xc3\xb3 en pro d\'un lliure mercat._NEWLINE_La seva recerca hist\xc3\xb2rica de l\'anarquisme individualista promercat del s. XIX i les seues controv\xc3\xa8rsies te\xc3\xb2riques l\'han convertida en una veu reconeguda d\'aquest tema. McElroy dona cr\xc3\xa8dit al llibre Man, Economy, and State, de Murray Rothbard -te\xc3\xb2ric de l\'anarcocapitalisme- com "l\'\xc3\xbanic responsable de la seua inflexi\xc3\xb3 des de la promoci\xc3\xb3 del govern limitat cap a una vida de treball dins de la tradici\xc3\xb3 anarquista individualista."_NEWLINE_McElroy est\xc3\xa0 a favor del lloc web de den\xc3\xbancies Wikileaks i el seu director Julian Assange. McElroy ha estat cr\xc3\xadtica amb l\'imperialisme i la pol\xc3\xadtica exterior intervencionista dels Estats Units, fins i tot ha arribat a referir-se als Estats Units com "el policia del m\xc3\xb3n".'